runetrust/blame-folketinget-dk huggingface dataset:
Kristian Thulesen Dahl (DF), 2004-11-30:
Når hr. Klaus Hækkerup siger, at vi kunne have fået alt igennem, så er det jo i virkeligheden en kompliment, der måske lige er en anelse for stor, og den anden ting er jo også, at vi så har accepteret en strukturreform, hvor vi diskuterer opgaveflytning, hvor vi diskuterer, hvor tingene skal ligge, men vi har også accepteret, at der er nogle ting, der så forestår en videre debat om, og her har vi jo skrevet direkte i aftalen, at spørgsmålet omkring, hvordan vi sikrer et bedre lokalt demokrati, er et af de spørgsmål, som vi skal komme tilbage til.
Sofie Carsten Nielsen (RV), 2019-01-24:
Det eneste argument for Lindholm, der synes at være tilbage, er, at udlændinge- og integrationsministeren og hr. Martin Henriksen kan sige, at de har gjort livet utåleligt for 100 uønskede udlændinge – og borgerne i Kalvehave bliver naboer til et mærkeligt, usikkert og potentielt farligt eksperiment.
Aki-Matilda Høegh-Dam (SIU), 2020-06-22:
Så ja, vi har skabt historisk gode resultater i dette folketingsår, men jeg synes også, at virkeligheden er: Burde vi lige tænke os om, og gå tilbage og lige lægge mærke til, at de her historisk gode resultater er basale – basale ting, der burde have været opnået for lang tid siden?
Kristian Jensen (V), 2003-09-09:
Til hr. Morten Helveg Petersen: Selvfølgelig er det borgerlig politik at gennemføre en finanslov, der lægger op til, at selv i en situation med lavkonjunkturer og desværre en stigende arbejdsløshed er der et klart overskud på statens budgetter på over 5 mia. kr. til næste år.
Mette Frederiksen (S), 2022-04-26:
Jeg håber, at vi kan lave det her bredt på tværs af Folketingets partier; at vi i forhold til den del af industrien, der har sværest ved omstillingen, får skubbet på via den grønne skattereform, men at det er, uden at vi lukker virksomheder ned – at sigtet i hvert fald er at sikre beskæftigelse og ordentlige vilkår for erhvervslivet, samtidig med at vi accelererer den grønne omstilling.
Helle Løvgreen Mølvig (RV), 2015-05-05:
Det er det, som er vores udfordring i rigsfællesskabet – at vi har en fælles historie bag os, men at vi fortsat har fokus på at sørge for, at de sider af fortiden, som vi ikke er så stolte af, ikke står i vejen for at se fremad mod en fælles fremtid, en fremtid, som forbedrer og udvikler både riget som helhed og hvert land for sig og giver os muligheder, når vi flytter rundt og slår os ned andre steder og etablerer et liv i et af de andre lande.
Ole Stavad (S), 2002-04-17:
Der synes jeg, det ville være en nyttig oplysning for os og uden for huset her at få at vide af finansministeren: Er der indgået nogen former for forpligtende aftaler imellem regeringens parlamentariske grundlag, Dansk Folkeparti, og regeringen i forbindelse med finansloven eller på andre tidspunkter, som gør, at der er bindinger?
Pernille Rosenkrantz-Theil (EL), 2004-12-01:
Af dagbladet B.T. den 25. november 2004 fremgår det, at Venstrefolketingskandidat og ministerrådgiver Tariq Sundoo skiftevis støtter 24års-reglen og taler for dens afskaffelse, alt efter om han taler på dansk eller på urdu.
Jørn Neergaard Larsen (V), 2016-11-15:
Lovændringen fastsætter bl.a. en anmeldelsespligt til RUT-registeret for en ny kategori af udenlandske virksomheder, nemlig virksomheder, der ved udførelse af arbejde i Danmark leverer tjenesteydelser, uden at betingelserne for udstationering er opfyldt.
Anne Paulin (S), 2024-02-23:
Det drejer sig grundlæggende om at sikre, at vi får bedre viden om, hvilke virksomheder som tager bæredygtighed, socialt ansvar og grøn omstilling seriøst, og også om at skabe et incitament til, at flere virksomheder vil arbejde med de her bundlinjer som supplement til den finansielle bundlinje.
Bent Bøgsted (DF), 2018-04-12:
Ja, vi var med til at stemme for et indgreb, men vi var ikke med til at planlægge, hvad indholdet skulle være, og det er det, hr. Pelle Dragsted her i Folketingssalen har sagt Dansk Folkeparti var med til, og det må hr. Pelle Dragsted så fremlægge beviser på vi har været.
Lene Espersen (KF), 2010-03-03:
For det andet blev fremhævet retssikkerhed og sanktioner: Siden sikkerhedsrådsudtalelsen i 2006 har Danmark med en lille gruppe af ligesindede europæiske lande arbejdet hårdt og tålmodigt for styrkelsen af retssikkerhedsgarantierne i forbindelse med FN-sanktioner, og indsatsen gav kort før jul resultat med vedtagelsen af Sikkerhedsrådets resolution 1904, der etablerer en FN-ombudsmand for sanktioner.
Morten Messerschmidt (DF), 2024-02-28:
De 10 pct. vil aldrig nogen sinde kunne presse en folkeafstemning igennem lokalt, uden at de skal overbevise nogle af dem, der bor inde i Esbjerg, som nok har et andet synspunkt i forhold til f.eks. Ribe, om, at det skulle være en god idé.
Mette Abildgaard (KF), 2017-11-23:
Det kan jeg særlig som gruppeformand godt forstå, for det er noget, jeg sætter pris på, men jeg tror, vi bliver nødt til i de her etiske sager at give plads til, at vi kan se forskelligt på det, for jeg tror, der vil komme mange etiske sager, vi i Folketingssalen vil skulle tage stilling til.
Astrid Krag (S), 2017-01-11:
Så jeg vil bare sådan i al stilfærdighed igen prøve at spørge ældreministeren: Vil ministeren nu, hvor hun er blevet minister, og når vi kigger fremad, så arbejde for, at alle plejehjem i Danmark kan forhøje deres driftsudgifter med 20 pct.?
Anne Valentina Berthelsen (SF), 2020-02-04:
Men jeg vil så også lige understrege, at hvis man er en grøn transportminister, uagtet at man har ansvar for at få mobiliteten og transporten som helhed til at fungere i Danmark, herunder bilkørsel – personbilkørsel, godstransport via lastbiler og motorveje såmænd – jamen så har man også et ansvar, hvilket vi også hørte Enhedslisten ridse op står i forståelsespapiret, for, at det, der bliver prioriteret, er kollektiv transport og cyklisme.
Claus Larsen-Jensen (S), 2003-11-13:
Det, der er hovedproblemet i diskussionen om åbenhed, er, at hr. Keld Albrechtsens beslutningsforslag har fat i et hjørne af diskussionen af åbenheden, hvor vi andre, og det er også det, fru Anne Grete Holmsgaard bl.a. siger, er dybt optaget af, at den åbenhed skal vi faktisk have ind, fra forslaget kommer.
Tove Videbæk (KRF), 2002-11-18:
Her kan jeg godt igen blive en lille smule bekymret, når jeg tænker på de mange sager og de mange problemer, vi tidligere er blevet gjort opmærksom på vedrørende lægekonsulenternes virke i de forskellige kommuner, så her vil jeg i hvert fald hejse et bekymringsflag.
Kim Edberg Andersen (NB), 2023-05-25:
Der, hvor jeg vil hen med det, er, at vi kan lave al den aldersbegrænsning, vi vil, på sociale medier, men hvis der er nogen, der kan finde ud af at omgå den, er det de unge mennesker, tro mig, for det har det med at være sådan, at de er bedre til teknologi, end vi er.
Alex Vanopslagh (LA), 2021-04-13:
Men vor sande hensigter afsløres som regel af vores handlinger: Når man har borgeren i centrum, vægter man altid retssikkerhed og proportionalitet og folkestyre og åbenhed højst, og man vender ikke tingene på hovedet, eller – som regeringen har gjort i store dele af coronakrisen – forlanger, at det er borgerne, der skal retfærdiggøre deres aktiviteter over for staten, frem for at staten skal retfærdiggøre sine indgreb i borgernes aktiviteter.
Sigurd Agersnap (SF), 2026-02-03:
Man hører, at rigtig mange lærere siger, at de er pressede, og de siger måske: De er fint, at I har sat det hele fri, men jeg er så presset på tiden, for jeg har en klasse, som det er meget, meget svært at styre alene, og jeg falder selvfølgelig tilbage til det gamle undervisningsmateriale, der har været, og jeg kan ikke udnytte alle de friheder til selv at indrette undervisningen anderledes.
Jacob Jensen (V), 2010-09-07:
Det er fuldstændig rigtigt, som der bliver sagt, at på grund af at lønudviklingen ikke har været så høj i de seneste år, bl.a. på grund af krisen, har den teknik – som vi jo er bredt enige om her i Folketinget – betydet, at der ikke har været tilført nye midler til satspuljen.
Tina Nedergaard (V), 2010-10-14:
Jeg kan blot nævne, at det er undgået venstrefløjens opmærksomhed, at mens vi taler om en samlet reduktion i erhvervsuddannelserne på ca. 2 pct. i taxameterstørrelsen, er der f.eks. 5 procentpoint flere, der holder fast igennem grundforløbet.
Søren Pape Poulsen (KF), 2020-12-08:
« Jeg vil bare høre, om det også gælder den nuværende stabschef, at det er statsministeren, der sidder for bordenden og dermed, når stabschefen gør det, han gør – fortæller en minister, præcis hvordan der skal udformes en udtalelse eller en pressemeddelelse – så kommer det fra statsministeren.
Tina Nedergaard (V), 2010-04-22:
Der er mange, der helt falder fra og tabes, og der føler vi os i regeringen overbevist om, at det er en stor fordel, at der skabes nogle muligheder for, at eleven kan føle sig som en del af sit trygge system, det, man kommer af, samtidig med at man stifter et klart og tydeligt bekendtskab med det, man skal hen til.
Jan E. Jørgensen (V), 2019-03-01:
Derfor foreslår vi i en overgangsperiode at videreføre næsten alle rettigheder efter EU-retten for de briter, som bor her i Danmark på udtrædelsestidspunktet, og det lovforslag, vi behandler her og nu, skal jo så ses i sammenhæng med det lovforslag fra udlændinge- og integrationsministeren, som førstebehandles senere i dag.
Thomas Krog (SF), 2006-06-02:
Så vil jeg godt spørge Venstre direkte: Når det er så vigtigt at få de her landsdækkende testresultater offentliggjort, er det så, fordi man i virkeligheden ønsker at bruge dem som et aflønningsmiddel, så man på den måde tvinger, skubber på og ensretter folkeskolen forstået på den måde, at lærerne jo skal undervise i det, der kan testes på, så man kan få testresultaterne så højt op som muligt, så man kan få lønnen så høj som muligt, og så folkeskolen kan blive så lidt rummelig som overhovedet muligt?
Søren Søndergaard (EL), 1999-02-25:
Men jeg synes, det er interessant, og jeg vil næsten opfordre hr. Tom Behnke til at fremkomme med forslaget, at vi også på det her område får et forslag, der går ud på, at det, man i alle andre sammenhænge opfatter som en fuldstændig normal rettighed, nemlig at hvis der bliver lavet en afgørelse, så er der et sted, man kan anke den, ikke efter Fremskridtspartiets opfattelse skal gælde flygtninge.
Eva Kjer Hansen (V), 2019-02-20:
I forhold til spørgsmålet om inddragelse af, hvorvidt den tidligere minister på området har kendt til sagen eller har været inddraget i sagen, vil det jo, vil jeg tro, være en del af sagens undersøgelse, netop qua de citater, som hr. Simon Kollerup selv bidrog med omkring det, der har været offentligt fremme fra den fisker, som jo bl.a. er berørt af undersøgelsen af den her sag.
Jann Sjursen (KD), 2004-11-25:
Vi har stillet et ændringsforslag, som går ud på at pille denne del ud af selve beslutningsforslaget, og selv om vi absolut finder, at NATO's træningsindsats i Irak er vigtig også for at opnå en irakisering, så synes vi, at det er tiden til at markere, at det danske engagement i Irak også i form af militære bidrag er stort, vi kan være stolte af det, men at vi ikke skal udvide opgaveporteføljen yderligere, og at vi ikke skal sende flere soldater til Irak.
Mette Thiesen (NB), 2020-05-12:
Om det er en forhandling i ministeriet, der gør, at de her ting bliver implementeret og man dermed højner retssikkerheden for forældre i de her sager, eller om det betyder, at vi bare stemmer for det her beslutningsforslag, er vi sådan set ligeglade med, bare de her ting kommer ind, sådan at vi får styrket retssikkerheden.
Lene Espersen (KF), 2003-05-05:
Jeg vil da sige - det kommer jeg også tilbage til senere under mine kommentarer til hr. Morten Bødskovs bemærkninger - at det er klart, at blot fordi man fremsætter et lovforslag, er det ikke ensbetydende med, at man overhovedet ikke er indstillet på at lytte til nogen som helst form for kritik.
Svend Aage Jensby (V), 2000-05-10:
Jeg vil spørge justitsministeren: Er det muligt at forklare den danske befolkning, at fordi man kommer til at køre lidt for stærkt på en motorvej, skal man have en bøde på 2.000-3.000 kr., men når man er under 18 år eller over 18 år og stjæler en BMW eller en Mercedes i millionklassen og risikerer at slå mennesker ihjel med den bil, som man har brugsstjålet, så får man en bøde på 2.000-3.000 kr., og er man under 18 år, så får man en på 1.500 kr.? Det kan man gøre igen og igen, når man er under 18 år.
Morten Messerschmidt (DF), 2008-04-24:
Altså, synes Det Konservative Folkeparti ikke, at det faktisk udgør et problem, at man nu på 70 nye områder afskaffer vetoretten, at man hæver spærregrænsen betydeligt til europaparlamentsvalget, og alle de helt klare demokratiske forringelser, der ligger i Lissabontraktaten?
Thomas Adelskov (S), 2006-05-30:
Jeg står her med 32 sygedagpengesager fra HK, ulykkelige skæbner, mennesker, der f.eks. har været udsat for seks røverier på et postkontor og ikke længere kan arbejde, og som derfor ryger ud af sygedagpengesystemet og mister deres forsørgelsesgrundlag.
Pernille Rosenkrantz-Theil (EL), 2002-11-07:
Med den voldsomme stigning af brugerbetalingen for at tage 8., 9. og 10. klasses fag og den voldsomme stigning af brugerbetaling for at tage gymnasiale fag, altså hf-fag, gør regeringen det meget sværere for mange ufaglærte at supplere deres skolegang. En del af argumentationen fra regeringens mere ubegavede proselytter for denne brugerbetaling er begrundet i en eller anden forestilling om, at det er rige forstadsfruer, der tager fransk og italiensk på VUC for at klare den årlige påskeferie til Sydeuropa.
Morten Bødskov (S), 2006-06-02:
Det er jo den største reform på vores område i ganske mange årtier, som skal holde rigtig lang tid, og med den rigtig store interesse, der selvfølgelig er for det her emne ikke mindst i lokalsamfundene, er det vigtigt for os, at der er et bredt flertal bag en så afgørende reform.
Kenneth Fredslund Petersen (DD), 2024-02-21:
Langt om længe får man så klaptilladelsen den 2. januar 2023, men på grund af klager, der har opsættende virkning, venter man i dag i februar måned 2024 stadig væk på at få lov til at grave en sejlrende ud, som man ikke har gravet ud siden 2019.
Lars Løkke Rasmussen (V), 2003-05-14:
Jeg tror, det står ret klart efter de svar, jeg her har givet, at jeg politisk synes og gerne vil signalere, at det ikke er nogen klog beslutning for en kommune, som er i problemer, og som er nødt til at kigge på sit omkostningsniveau i folkeskole, daginstitution, på ældreområdet, sin beskæftigelsesindsats m.v., specifikt at prioritere en sponsoraftale.
Merete Riisager (LA), 2013-01-17:
Vi ønsker, at briterne skal forblive i EU, og vi håber, at de vil agere som primus motor i forhold til at få skabt den her demokratiske zone, hvor lande, som ikke ønsker at aflevere nøglerne til deres finansministerie så at sige, kan gå ind konstruktivt i et EU-samarbejde, som handler om at dyrke, bevare, udvikle de oprindelige søjler i EU, som jo handler om samhandel, indre marked, fred, dialog.
Charlotte Dyremose (KF), 2007-01-19:
Det er naturligvis en nødvendig forudsætning i en mere og mere internationaliseret verden, hvor danske unge rejser ud og tager enten hele eller dele af deres uddannelse, og hvor det også giver et spændende og internationalt studiemiljø, at vi har udenlandske studerende som en del af det danske studiemiljø.
Jacob Buksti (S), 2004-05-19:
Jeg skal ikke blande mig i, hvilke ordninger man kan lave til beskatning af udligninger og sådan nogle ting her, men hvis jeg ellers sådan skal udvikle min fantasi som skatteordfører, så vil jeg ikke anse det for at være helt umuligt at finde en løsning på det problem. Med hensyn til det andet vil jeg sige det sådan, at jeg tror, man kan slå mange slag i luften.
Anne Baastrup (SF), 2006-02-08:
Det, vi også skal være opmærksomme på, er jo, at disse unge er unge, der har brug for nogle særlige uddannelsestilbud, for at de kan komme igennem og få en fremtid foran sig, hvor de får mulighed for ikke at være på overførselsindkomst, ikke at skulle mødes med en førtidspension, når de fylder 18.
Leif Mikkelsen (V), 2006-04-06:
Svaret på det møde var nemlig klokkerent fra Socialdemokratiet – jeg var en af dem, der kom, modsat hr. Jens Peter Vernersen, kan jeg forstå, og deltog i mødet: Vi vil afvente, at regeringen fremsætter et lovforslag, og så har vi givetvis en række spørgsmål.
Karin Liltorp (ALT), 2025-12-04:
Så vi er ganske fortrøstningsfulde, i forhold til at reformen kommer til at lande fornuftigt, men vi håber jo, at der stadig er mod på at justere de områder, hvor høringssvarene måtte pege på reelle risici, især omkring inddragelse, forudsigelighed og rekruttering.
Martin Geertsen (V), 2020-06-03:
Den her historie i Ekstra Bladet fra den 28. maj og så mit spørgsmål, som ministeren ganske rigtigt siger refererer til historien, handler jo om, at der på tværs af sundhedsmyndigheder den 20. marts er et ønske om at offentliggøre nogle positive takter i forhold til smittetrykket i Danmark – et smittetryk, som tilsyneladende var lavere end ventet.
Marlene Harpsøe (DD), 2025-05-20:
I forbindelse med at vi indgik den her ældreaftale, har vi jo også afsat en del midler til det her såkaldte demensrejsehold, der skal tage ud på en række plejehjem og arbejde med at forebygge omsorgstræthed og forråelse, men i høj grad også skal give medarbejderne ude lokalt nogle vigtige værktøjer til, hvordan man arbejder med mennesker med demens, og hvordan man sikrer den her helhedsorienterede indsats omkring den enkelte, der gør, at de føler sig set og hørt, og at de får fyldt deres såkaldte trivselskar i en periode af deres liv, hvor det er, at man, hvis man er et menneske med demens, virkelig bliver udfordret.
Dorte Bennedsen (S), 1999-12-10:
der kan stilles de ændringsforslag, man vil, det kan gøres før anden behandling, og det kan gøres mellem anden og tredje behandling. Det ved hr. Helge Adam Møller jo i og for sig også godt, for der er jo ikke nogen, der kan binde en til ikke at stille spørgsmål.
Lars Barfoed (KF), 2002-03-20:
Men helt konkret: Er hr. Ole Sohn ikke enig i, at f.eks. det at lette generationsskiftet i virksomhederne og det at lette skattebyrderne for virksomhederne skaber grobund for vækst i erhvervslivet, så vi får flere job, og hvorfor vil hr. Ole Sohn ikke medvirke til det ved at støtte regeringens konkurrenceevnepakke?
Kristian Thulesen Dahl (DF), 2000-04-11:
Jeg tror ikke, der er ret mange, som fulgte med i den valgkamp, som ikke er klar over, at et af de løfter, som virkelig blev understreget og markeret som en af de afgørende forskelle på, om man fik en regering bestående af partier ledet af Venstre eller man fik en socialdemokratisk ledet regering, var, at hvis man valgte den sidstnævnte, så havde
Karina Lorentzen Dehnhardt (SF), 2020-05-19:
Vi skal selvfølgelig ikke fjerne det, som har værdi, og som faktisk batter, men andre ting kunne måske tåle et retssikkerhedstjek, nu vi kan få styr på, hvordan det egentlig har været brugt, og et realitetstjek – har det overhovedet været brugt?
Lars Løkke Rasmussen (V), 2008-02-21:
Det er sådan set den strategi, der er lagt op til her, og som regeringen ønsker at stå solidarisk skulder ved skulder omkring, fordi vi har den opfattelse, at vi er nødt til at adressere det forhold, at kommunerne har budgetlagt i strid med det, der blev aftalt om sommeren, således at vi altså alt andet lige har et meroffentligt forbrug på den konto på omkring 1 mia. kr. i 2008.
Martin Lidegaard (RV), 2016-04-19:
Der er inden for alle grupper blevet foretaget nogle svære valg, både af grupperne selv og af FN, i forhold til at sidde med ved bordet, og hvis jeg på nogen som helst måde mente, at det ville være en konstruktiv håndsrækning til den kurdiske sag som sådan, kunne jeg måske overveje det.
Connie Hedegaard (KF), 2007-01-10:
Da de gør opmærksom på det i forsommeren og vi så tager det op i Europa-Kommissionen – hvordan det her bliver implementeret, og hvad der er den rigtige måde at gøre det på – og der er rejst den usikkerhed, og det viser sig, at den er berettiget, så siger Kommissionen: Det, vi kan anbefale, er 12 måneder plus 3 måneder.
Per Clausen (EL), 2008-11-13:
Jeg skal starte med at sige, at vores ordfører på området, fru Line Barfod, desværre ikke har mulighed for at være til stede, så derfor skal jeg fremføre Enhedslistens synspunkter, som, hvis jeg skal gøre det kort og enkelt, er, at vi støtter det her lovforslag.
Jakob Sølvhøj (EL), 2018-11-21:
Det gælder både i forhold til den konkrete økonomimodel, hvor vi har vores tvivl om, at det giver det tilstrækkelige tryk på arbejdsgiverne, til at man faktisk får etableret det nødvendige antal praktikpladser, og vi er også stadig meget betænkelige ved den model, man har lavet med fordelsuddannelser og dimensionerede uddannelser.
Morten Messerschmidt (DF), 2006-01-27:
Det er så fjerde gang, at vi behandler det her forslag fra Enhedslisten, og umiddelbart, når man får sådan et forslag præsenteret, kunne man jo undersøge, hvad der er af nye forhold, som gør, at Enhedslisten nu ønsker, at vi skal stoppe samarbejdet med Israel.
Mette Frederiksen (S), 2009-05-27:
Den utilfredshed, som vi lige har set adresseret i en gallupundersøgelse, som statsministeren godt nok ikke anerkender – så lad os se bort fra undersøgelsen og lytte til, hvad rigtig mange danskere oplever – og de problemer i sundhedsvæsenet begyndte jo også, før konflikten på arbejdsmarkedet var der.
Jacob Jensen (V), 2023-12-06:
Det, som jeg så også refererer til, er selvfølgelig de krav og de regler, som jeg som minister er forpligtet til at følge, nemlig renteloven og den EU-forordning, som gør, at hvis man har fået overbetalt og overkompenseret en lodsejer, i det her tilfælde en landmand, uanset om det er en fejl eller ej, så er vi forpligtet til at kræve det tilbage inden for de gældende regler.
Sikandar Siddique (ALT), 2020-01-21:
IT-Politisk forening har rettet henvendelse til forslagsstillerne og oplyst, at Folketinget med vedtagelsen af retshåndhævelseslovens § 10, stk. 2, og databeskyttelseslovens § 7, stk. 4 og 5, har skabt en generel hjemmel til, at henholdsvis politiet og andre offentlige myndigheder kan behandle følsomme oplysninger, herunder anvende automatisk ansigtsgenkendelse til entydig identifikation af en fysisk person.
Morten Messerschmidt (DF), 2020-12-17:
Altså, hele tiden, og det hørte vi også i den foregående debat, bliver de her internationale konventioner skubbet ind foran ministeren: Man vil gerne fratage narkodømte folk deres statsborgerskab, hvis vi må for de internationale konventioner, og man vil gerne udsende kriminelle udlændinge, hvis vi må for de internationale konventioner.
Hans Kristian Skibby (DF), 2019-11-12:
Det er faktisk ikke så skidt endda, at vi får sikret et standardiseret nøgletalsdokument i forhold til det, som en forhåbentlig relativt tryg huskøber eller investor overvejer at investere i, så de ved, hvad de har af fremtidige lånemæssige forpligtelser.
Zenia Stampe (RV), 2018-05-15:
Jeg er godt med på, at man ikke skal have endeløs tolerance over for de mennesker, men jeg tvivler på, at vi gør os selv, ofret eller for den sags skyld de kriminelle og samfundet en tjeneste ved at belaste retssystemet yderligere ved at give dem ekstra dom, hvor det, der måske i stedet for skulle til, er, at man afsætter nogle ressourcer til opspore de mennesker og fortælle dem, måske tage dem i hånden og sige, at det så er nu, de skal ind at afsone den straf, som de fik.
Villy Søvndal (SF), 2007-05-31:
Men det er rigtigt, at den overvejelse, jeg synes det må give i partierne, er, at når selv statsministeren, der ellers har ristet skattestoppet i runer, på et pressemøde antyder, at det da godt kan være, at det ikke har evigt liv, så skal man jo altid være forsigtig med ikke at komme til at stå som den sidste og forsvare noget, der ikke har et evigt liv.
Line Barfod (EL), 2006-11-24:
Da vores ordfører på området, fru Pernille Rosenkrantz-Theil, ikke kan være til stede, skal jeg på hendes vegne fremføre følgende: Først skal jeg sige, at det er fuldstændig uacceptabelt, at man kun har haft 3 dages høringsfrist ude i organisationerne til at se på det her forslag.